నెమలికన్ను: మే 2010
ఆదివారం, మే 23, 2010
సినీరంగ శ్రీనాధుడు
"వేటూరి సినీ రంగ శ్రీనాధుడు .." సినిమాని ప్రేమించే ఒక మిత్రుడితో ఉదయాన్నే జరిగిన సంభాషణలో అతని నోటి నుంచి వచ్చిన వాక్యం ఇది. రోజంతా నన్ను వెంటాడుతూనే ఉంది. పేపర్లలో వేటూరి గురించి చదువుతున్నప్పుడు, టీవీ కార్యక్రమాలు చూస్తున్నప్పుడూ, ఇంకా ఏ పని చేస్తున్నా మళ్ళీ మళ్ళీ గుర్తొచ్చింది. దీనితో పాటే "వినువీధి నెదురెండ పొగడ దండ.." కూడా.
నిజమే.. వేటూరికీ శ్రీనాధుడికీ పోలికలు లేకపోలేదు. తమ కలాల ద్వారా నవరసాలనీ అలవోకగా పలికించడం ఇద్దరికీ వెన్నతో పెట్టిన విద్య. వారి వారి కాల మాన పరిస్థితులకి అనుగుణంగా రచనలు చేశారు ఇద్దరూ. తమ కావ్య కన్నియలకి పట్టాభిషేకం జరుగుతుండగా చూసి పులకించిపోయిన వాళ్ళే ఇద్దరూ. తమ తమ రంగాలలో తిరుగులేని స్థానం ఇద్దరిదీ. అంతేనా? ఎవరికీ తలవంచని స్వభావంలోనూ పోలిక ఉంది.
తను రాసిన ఎన్నో పాటల్లో వైరాగ్యాన్నీ, వేదాంతాన్నీ పలికించిన వేటూరి చివరి రోజుల వరకూ భోగ జీవితాన్నే గడిపారు. ఎలా సంపాదించారో అలాగే ఖర్చు పెట్టారు. లేకపొతే, మూడున్నర దశాబ్దాల పాటు సిని గేయ రచయితగా తిరుగులేని స్థానంలో ఉన్న వ్యక్తికి ఫిలింనగర్ లో సొంత ఇంటిని సమకూర్చుకోవడం అన్నది తీరని కోరికగా మిగిలిపోవడం ఎలా సాధ్య పడుతుంది?
ఆరోగ్యం మీద వేటూరికి మొదటి నుంచీ ఆశ్రద్దే అనిపించక మానదు, ఆయన జీవితాన్ని పరిశీలించినప్పుడు. ఎన్నో పాటలని ఆయన హాస్పిటల్ బెడ్ మీద నుంచే రాశారు. వేటూరితో పాటుగా తెలుగు సినిమాకి కూడా ఎంతగానో పేరు తెచ్చిన 'శంకరాభరణం' సినిమా ముగింపులో వచ్చే 'దొరకునా ఇటువంటి సేవ..' పాటని హాస్పిటల్ లోనే రాశారు వేటూరి. నిజానికి ఆయన పాటని డిక్టేట్ చేస్తుంటే, ఆ సినిమాకి దర్శకత్వ శాఖలో పనిచేసిన వంశీ డిక్టేషన్ తీసుకున్నారు.
చాలామంది గీత రచయితలతో పోల్చినప్పుడు, పాటని అతి తక్కువ సమయంలో రాస్తారన్న పేరుంది వేటూరికి. దర్శకుడు టి. కృష్ణ సన్నివేశం చెప్పగానే 'ప్రతిఘటన' సినిమాలో 'ఈ దుర్యోధన దుశ్శాసన..' పాటని పావు గంటలో రాశారు వేటూరి. నిజానికి ఆ సన్నివేశంలో డైలాగుల కన్నా పాట ఉంటే బాగుంటుందన్న సూచన ఆయన చేసిందే. భాష మీద పట్టు తో పాటు, స్వరజ్ఞానం ఆయనకున్న వరం.
ఎలాంటి పాటనైనా రాయగలగడం వేటూరికి ఉన్న అనేక ప్రత్యేకతల్లో ఒకటి. తను రాసిన పాటల్లో మాటలు రికార్డింగ్ సమయంలో మారిపోయినప్పుడు మౌనంగా ఉండిపోకుండా, ఆ విషయాన్ని సూటిగా ప్రకటించారు ఆయన. నిర్మాణ సంస్థ ఎంత పెద్దదైనా, హీరో, దర్శకుడు తనకి ఎంత దగ్గర వారైనా మాటల మార్పు విషయంలో రాజీ పడలేదాయన. ఈ ముక్కుసూటిదనం ఆత్మవిశ్వాసం నుంచి వచ్చిందేనని ప్రత్యేకంగా చెప్పనవసరం లేదు.
జీవితపు చరమాంకం విషయంలో శ్రీనాధుడి కన్నా వేటూరి అదృష్టవంతులనే చెప్పాలి. తనకి దక్కాల్సిన గౌరవం దక్కకపోవడం, లేదా ఆలస్యంగా దక్కడం జరిగిందేమో తప్ప అవమానం ఎదుర్కోవాల్సిన పరిస్థితి రాలేదు. అలాగే పాటలు రాయడం మొదలు పెట్టింది మొదలు, జీవితపు చివరి క్షణాల వరకూ యేరోజూ పాటకి దూరంగా ఉండలేదాయన. సాహిత్యంలో శ్రీనాధుడి లాగే, సిని సాహిత్యంలో వేటూరి ఒకేఒక్కడు.
వీరిచే పోస్ట్ చెయ్యబడింది మురళి వద్ద 9:29 PM 23 కామెంట్‌లు:
శుక్రవారం, మే 14, 2010
"నలుపేమో నాకిష్టం.. మీ మనసు మీ ఇష్టం.. నాకోసం మీ ఇష్టం వదలద్దండీ.." ఏదో సినిమా పాట అనిపిస్తోంది కదూ.. వంశీ సినిమా 'అవును వాళ్ళిద్దరూ ఇష్టపడ్డారు' లో "ఎన్నెన్నో వర్ణాలు.. " పాటలో వచ్చే లైన్ ఇది.. నన్ను పదే పదే వెంటాడుతూ ఉంటుంది. ఎందుకంటే నాకు చాలా ఇష్టమైన రంగుల్లో నలుపు ఒకటి. ఈమాట చెప్పగానే కనీసం కొందరైనా చిత్రంగా చూస్తూ ఉంటారు, అందుకే ఎవరికీ చెప్పను నేను.
నలుపు కల్తీ లేని రంగు.. ఏ రంగైనా నలుపులో కలవాల్సిందే. సాహిత్యంలో, ముఖ్యంగా కవిత్వంలో నలుపు రంగుకి ఉన్న ప్రాధాన్యత అంతా ఇంతా కాదు. ఆమె కాటుక కళ్ళనీ, నల్లని వాలుజడనీ వర్ణించని కవులు అరుదు. నవలా రచయిత్రుల శకం నడుస్తున్న రోజుల్లో కథానాయకులందరూ పడవల్లాంటి నల్లరంగు కార్లలో తిరుగుతూ ఉండే వాళ్ళు. అన్నట్టు వంశీ బోల్డన్ని కథలు రాసినా, తొలినాళ్ళలో రాసిన 'నల్ల సుశీల' కథంటేనే తనకి బాగా ఇష్టం అని చాలా సార్లు చెప్పాడు.
నాకు చీకటి అన్నాకూడా చాలా ఇష్టం. చక్కగా చిక్కగా ఉంటుంది. "చీకటి ఎంత బాగుంటుందో.. మనం దీపం వెలిగించో, లైట్లు వేసో సహజమైన చీకటిని కల్తీ చేసేస్తున్నాం.." అని ఒక కొత్త ఫ్రెండ్ తో అన్నానీమధ్య. అటు వైపు నుంచి కొంచం కన్ఫ్యూజన్ వినిపించింది. మరీ కంగారు పెట్టేసినట్టు ఉన్నాను. రుతువేదైనా చీకటిరాత్రి అందం వేరు. వెన్నెలని మాత్రమే ఆస్వాదించి, చీకటిని ఆస్వాదించక పోవడం కరెక్టేనా?
దుస్తుల విషయానికి వస్తే నలుపు రంగుకి ఏ రంగైనా కాంబినేషన్ బాగోకపోవడం అనే సమస్య దాదాపు ఉండదు. పైగా మెయింటినెన్స్ సులువు. తెలుపు రంగు దుస్తులు వేసుకున్నప్పుడు ఉన్నంత జాగ్రత్తగా అస్సలు ఉండనవసరం లేదు. ఇలా లెక్క పెడితే నలుపు రంగు దుస్తులతో ఎన్ని లాభాలో. ఏమాటకామాటే చెప్పాలి.. ఈ రంగు ఎవరికీ సూట్ కాకపోవడం ఉండదేమో అనిపిస్తుంది.
ఒకప్పుడు నా వార్డ్ రోబ్ నిండా మూడొంతులు నల్ల రంగు దుస్తులే ఉండేవి.. కాలక్రమంలో అత్యంత సహజంగానే ఇతర రంగులూ వచ్చి చేరాయి. ఇంత చక్కని నలుపుని కేవలం నెగిటివ్ విషయాలు చెప్పడానికి ఉపమానంగా ఎందుకు వాడతారో అర్ధం కాదు. నల్ల బజారు, నల్ల ధనం లాంటి మాటలు కొంచం చిత్రంగా వినిపిస్తాయి. అలాగే ఆశుభానికీ, విషాదానికీ సూచికగా వాడడం కూడా అర్ధం కాని విషయమే.
ఎందుకంటే మన దేవుళ్ళకీ, నల్లరంగుకీ సంబంధం ఉంది. నల్లనయ్య గురించి ప్రత్యేకంగా చెప్పక్కర్లేదు. "నల్లని వాడు.. పద్మ నయనమ్ముల వాడు.." అంటూ బోల్డన్ని వర్ణనలు. హాలాహలం మింగాక శివుడి కంఠం నల్లగా మారిందంటారు. ఇలా చెప్పుకుంటూ వెళ్తే బోల్డన్ని ఉదాహరణలు దొరుకుతాయి. మొత్తం మీద నలుపు మరీ అంత తీసి పారేయాల్సిన రంగేమీ కాదు. కాదంటారా??
వీరిచే పోస్ట్ చెయ్యబడింది మురళి వద్ద 8:52 PM 36 కామెంట్‌లు:
గురువారం, మే 06, 2010
పచ్చని కోనసీమలో గోదారి ఒడ్డున ఓ అందమైన పల్లెటూరు. ఊరి నడిబొడ్డున ఠీవిగా నిలబడ్డ దివాణం. ఆ దివాణంలో ఇల్లాలు సత్యవతమ్మ గారు. ఆవిడ ఏకైక కొడుకు కిట్టప్పకి పుట్టెడు అనారోగ్యం. అతను మొండివాడు, మూర్ఖుడు. అతనికి ఉన్న ఒకే ఒక్క బలహీనత తన స్నేహితుడు కాళిదాసు. కిట్టప్ప, కాళిదాసు ఒకరికోసం మరొకరు ఏం చేయడానికైనా సిద్ధమే. సత్యవతమ్మగారి బంధువుల అమ్మాయి జ్యోతి, తండ్రిని కోల్పోయి తల్లితో కలిసి దివాణం పంచన చేరింది. సత్యవతమ్మ తీసుకున్న ఒక నిర్ణయం కిట్టప్ప, కాళిదాసు, జ్యోతిల జీవితాలని ఎలాంటి మలుపు తిప్పిందన్నదే క్రాంతికుమార్ దర్శకత్వంలో వచ్చిన 'సరిగమలు' సినిమా కథ.
మలయాళంలో విజయవంతమైన 'సర్గం' సినిమాకి తెలుగు రీమేక్ అయిన ఈ సినిమాకి ప్రముఖ దర్శకుడు కే. రాఘవేంద్ర రావు, నిర్మాత సి. అశ్వని దత్ లు సమర్పకులుగా వ్యవహరించారు. ఊళ్ళో సంగీతం పాఠాలు చెప్పుకునే విశ్వనాథం మేష్టారి (జే.వి. సోమయాజులు) కొడుకు కాళిదాసు (వినీత్). పేరుకి విశ్వనాథంగారి అబ్బాయైనా కాళిదాసు భోజనం, బసా అంతా దివాణంలోనే. తల్లి లేని కాళిదాసుని కన్నతల్లిలా ఆదరిస్తుంది సత్యవతమ్మ (భారతి). ఇక కిట్టప్పకైతే (మళయాళ నటుడు మనోజ్ కే.జయన్) కాళిదాసు సొంత తమ్ముడే. చదువు వంటబట్టని కిట్టప్ప ఊరిమీద బలాదూర్ తిరుగుతుంటే, అతని వెంటే ఉంటూ సిగరెట్లు, కిళ్ళీలు అందిస్తూ అతను మూర్చ వచ్చి పడిపోయినప్పుడల్లా చేతిలో తాళాలగుత్తి ఉంచి రక్షిస్తూ ఉంటాడు కాళిదాసు.
దివాణం ఆదరణతో జీవితం గడుపుతున్న జ్యోతి (ఓ ద్వందార్ధపు డైలాగుల హాస్య చిత్రంతో 'రంభ' గా తెలుగు తెరకి పరిచయమైన విజయవాడమ్మాయి విజయలక్ష్మి) విశ్వనాథం గారి దగ్గర సంగీతం నేర్చుకుంటూ, కిట్టప్పని ద్వేషిస్తూ, కాళిదాసుని మూగగా ఆరాధిస్తూ ఉంటుంది. వయసుతో పాటే అనారోగ్యమూ, మొండితనమూ మూర్ఖత్వమూ కూడా పెరుగుతాయి కిట్టప్పకి. చదువు సంధ్యలు లేకుండా కొడుకు చెడిపోతున్నాడన్న బాధ విశ్వనాథం గారిది. సంగీతం నేర్చుకుంటానన్న కాళిదాసుని చదువు మీద దృష్టి పెట్టమంటాడాయన. జ్యోతి తనని హేళన చేయడంతో అవమాన పడ్డ కాళిదాసు కేవలం ఆరునెలల్లో శాస్త్రీయ సంగీతం క్షుణ్ణంగా నేర్చుకుని కచేరీలిచ్చే స్థాయికి ఎదిగిపోతాడు.
కాళిదాసు-జ్యోతి ల ప్రేమ పాకాన పడుతుంది. మరో పక్క కిట్టప్ప ఆరోగ్యం క్షీణిస్తూ ఉండడంతో, అతనికి పెళ్లి చేయడమే సరైన చికిత్స అని చెప్పేస్తాడు ఆయుర్వేద వైద్యుడు (అతిధి పాత్రలో అల్లు రామలింగయ్య). కిట్టప్ప సంగతి తెలిసిన ఏ పిల్లా అతన్ని పెళ్లి చేసుకోదని తెలుసు సత్యవతమ్మకి. అందుకే దిక్కు లేని జ్యోతిని కొడుక్కిచ్చి పెళ్లి చేయాలని అనుకుంటుంది. కొడుకు 'లాంటి' కాళిదాసుని ఆమె ఎలా అడ్డు తొలగించుకుంది? అనంతర పరిణామాలు ఏమిటి? అన్నది మిగిలిన కథ. పేరుకి తగ్గట్టుగానే చక్కని సంగీతం ఉంది ఈ సినిమాలో.
బోంబే రవి సంగీత దర్శకత్వం వహించిన ఈ సినిమాలోని 'స్వర రాగ గంగా ప్రవాహమే' అన్న పాట ఒక ఆణిముత్యం. జేసుదాస్ గొంతులో వినిపించే ఆర్తి ఈ పాటని మళ్ళీ మళ్ళీ వినాలనిపించేలా చేస్తుంది. "మట్టింటి రాయే మాణిక్యమైపోయె సంగీద రత్నాకరాన" అనే పంక్తి ఉచ్చారణలో కించిత్ శ్రద్ధ తీసుకుంటే బాగుండేది కదా అనిపిస్తుంది. జేసుదాస్ మరోపాట 'కృష్ణ కృపా సాగరం..' కూడా మళ్ళీ మళ్ళీ వినే పాట. చిత్ర పాడిన 'సరిగమలాపవయా..' వింటుంటే పాత హిందీ పాటల బాణీలు గుర్తొస్తాయి. బాలు-చిత్ర ల 'గోదావరి పయ్యెద..' యుగళ గీతం చిత్రీకరణతో పాటు, మధ్యలో వచ్చే హమ్మింగ్ కూడా భలేగా ఉంటుంది. 'సంగీతమే..' శాస్త్రీయ బాణీ. పదహారేళ్ళ క్రితం విడుదలైన ఈ సినిమాలో పాటలు ఇప్పటికీ సంగీత ప్రియుల ఇళ్ళలో వినిపిస్తూనే ఉంటాయి.
మలయాళంలో విజయవంతంగా ప్రదర్శితమైన ఈ సినిమా తెలుగులో అంత బాగా ఆడకపోడానికి కారణం 'నేటివిటీ' లోపించడమే అనిపిస్తుంది. అప్పటికే 'సీతారామయ్యగారి మనవరాలు' లాంటి అచ్చ తెలుగు సినిమాలు ఇచ్చిన క్రాంతికుమార్, మళయాళ సినిమాని తెనిగించడంలో తడబడ్డారనే భావన కలుగక మానదు. ఫ్లాష్ బ్యాక్ నేరేషన్ తో సాగే కథనం, అనారోగ్యంతో ఉన్న సత్యవతమ్మని చూడడానికి సంగీత విద్వాంసుడు కాళిదాసు కారులో రావడంతో మొదలవుతుంది. వినీత్ నటనలో తడబాట్లు, జేవీ సోమయాజులు పాత్రకి బలం లోపించడం, అప్పటివరకూ కూనిరాగం కూడా తీయని కాళిదాసు కేవలం ఆరునెలల్లో శాస్త్రీయ సంగీత కచేరీలు ఇవ్వడం లాంటి లోపాలని సవరించుకుంటే చాలా చక్కని సినిమా అయ్యి ఉండేది. మనోజ్ కే జయన్ బాగా నటించినప్పటికీ అతని పాత్ర తీరుతెన్నుల్లో లోపాలు కోకొల్లలు.
ఆశ్చర్య కరమైన విషయం ఏమిటంటే రంభ ఈ సినిమా రెండో సగంలో చక్కని నటనని ప్రదర్శించడం. ఇంతటి అవకాశం ఆ తర్వాత ఏ సినిమాలోనూ ఈ అమ్మాయికి దొరకలేదనే చెప్పాలి. మళయాళ మాతృకలో తను నటించిన పాత్రే కావడం ఈమెకి కలిసొచ్చిన అంశం. స్క్రిప్ట్, నేటివిటీ, నటీనటుల నటన లో లోపాలు ఉన్నప్పటికీ కేవలం పాటల కోసం (నాకైతే లోకేషన్ల కోసం కూడా) చూడాలనిపించే సినిమా ఈ 'సరిగమలు.'
nemalikannu: mee 2010
aadivaaram, mee 23, 2010
sineeranga srinadhudu
"veturi cinee ranga srinadhudu .." cinimani preminche oka mitruditho udayaanne jarigina sambhaashanalo athani noti nunchi vachina vaakyam idhi. rojanta nannu ventaadutuunee undi. peparlalo veturi gurinchi chaduvutunnappudu, tv kaaryakramaalu chustunnappuduu, inka e pani chestunna mallee mallee gurtochindi. deenitho pate "vinuveedhi nedurenda pogada danda.." kuudaa.
nijame.. vaeturikii srinadhudiki polikalu lekapoledu. tama kalaala dwara navarasalani alavokagaa palikinchadam iddarikee vennatho pettina vidya. vaari vaari kaala maana paristhitulaki anugunamgaa rachanalu chesaru iddaruu. tama kaavya kanniyalaki pattabhishekam jarugutundagaa chusi pulakinchipoyina vaalle iddaruu. tama tama rangaalalo tiruguleni sthaanam iddaridee. antena? evariki talavanchani swabhaavamloonuu polika undi.
tanu raasina enno paatallo vairaagyaannii, vedaantaannii palikinchina veturi chivari rojula varakuu bhoga jeevitaanne gadiparu. ela sampaadinchaaro alaage kharchu pettaaru. lekapothe, moodunnara dasaabdaala paatu sini geya rachayitagaa tiruguleni sthaanamlo unna vyaktiki phillinagar loo sonta intini samakurchukovadam annadi teerani korikaga migilipovadam ela saadhya padutundi?
aarogyam meeda veturiki modati nunchi aashradde anipinchaka maanadu, aayana jeevitaanni pariseelinchinappudu. enno paatalani aayana haspital bed meeda nunche raasaaru. vaeturitoe paatugaa telugu sinimaki kuudaa entagaano paeru tecchina 'sankaraabharanam' sinima mugimpulo vache 'dorakuna ituvanti seva..' paatani haspital lone raasaaru veturi. nijaaniki aayana paatani dictate chestunte, aa sinimaki darsakatva saakhalo panichesina vamshee dictation teesukunnaru.
chaalaamandi geetha rachayitalatho polchinappudu, paatani athi takkuva samayamlo raastaaranna perundi veturiki. darsakudu ti. krishna sannivesam cheppagaane 'pratighatana' cinemalo 'ee duryodhana dussasana..' paatani paavu gantalo raasaaru veturi. nijaaniki aa sannivesamlo dailagula kanna paata unte baguntundanna suuchana aayana chesinde. bhasha meeda pattu thoo paatu, swaragnaanam aayanakunna varam.
elanti patanaina rayagalagadam veturiki unna aneka pratyekatallo okati. tanu raasina paatallo maatalu recording samayamlo maaripoyinappudu mounamgaa undipokunda, aa vishayaanni suutigaa prakatinchaaru aayana. nirmaana samstha entha peddadainaa, heero, darsakudu tanaki entha daggara varaina maatala maarpu vishayamlo raji padaledaayana. ee mukkusuutidanam aatmaviswasam nunchi vachindenani pratyekamgaa cheppanavasaram ledu.
jeevitapu charamankam vishayamlo srinadhudi kanna veturi adrushtavantulane cheppali. tanaki dakkaalsina gowravam dakkakapovadam, leda aalasyamgaa dakkadam jarigindemo tappa avamanam edurkovalsina paristhiti raledu. alaage paatalu rayadam modalu pettindi modalu, jeevitapu chivari kshanaala varakuu yeroju paataki dooramgaa undaledaayana. saahityamlo srinadhudi lage, sini saahityamlo veturi okeokkadu.
veeriche post cheyyabadindi murali vadda 9:29 PM 23 commentlu:
sukravaaram, mee 14, 2010
"nalupemo naakishtam.. mee manasu mee ishtam.. nakosam mee ishtam vadaladdandii.." edho sinima paata anipistondi kadhuu.. vamshee sinima 'avunu vaalliddaruu ishtapaddaaru' loo "ennenno varnaalu.. " paatalo vache line idhi.. nannu pade pade ventaadutuu untundi. endukante naaku chala ishtamaina rangullo nalupu okati. eemaata cheppagaane kaneesam kondaraina chitramgaa chustuu untaaru, anduke evariki cheppanu nenu.
nalupu kaltee laeni rangu.. e rangaina nalupulo kalavalsinde. saahityamlo, mukhyamgaa kavitvamlo nalupu ranguki unna praadhaanyata antaa intaa kaadu. aame kaatuka kallanee, nallani valujadani varninchani kavulu arudu. nawala rachayitrula sakam nadustunna rojullo kathaanaayakulandaruu padavallanti nallarangu kaarlalo tirugutuu unde vaallu. annattu vamshee boldanni kathalu rasina, tolinaallalo raasina 'nalla susheela' kathantene tanaki baga ishtam ani chala saarlu cheppaadu.
naaku cheekati annakuda chala ishtam. chakkaga chikkagaa untundi. "cheekati entha baguntundo.. manam deepam veligincho, laitlu veso sahajamaina cheekatini kaltee chesestunnam.." ani oka kotta frend thoo annaaneemadhya. atu vaipu nunchi koncham confusion vinipinchindi. mari kangaaru pettesinattu unnaanu. rutuvedainaa cheekatiraatri andam vaeru. vennelani matrame aasvaadinchi, cheekatini aasvaadinchaka povadam karektena?
dustula vishayaaniki vaste nalupu ranguki e rangaina combination bagokapovadam ane samasya daadaapu undadu. paiga maintinens suluvu. telupu rangu dustulu vesukunnappudu unnanta jaagrattagaa assalu undanavasaram ledu. ilaa lekka pedithe nalupu rangu dustulato enni laabhaalo. ematakamate cheppali.. ee rangu evariki suut kakapovadam undademo anipistundi.
okappudu naa ward rob ninda moodonthulu nalla rangu dustule undevi.. kaalakramamlo atyanta sahajamgaane itara ranguluu vachi cherayi. inta chakkani nalupuni kevalam negitive vishayaalu cheppadaaniki upamaanamgaa enduku vaadataaro ardham kaadu. nalla bajaru, nalla dhanam lanti maatalu koncham chitramgaa vinipistaayi. alaage aasubhaanikii, vishaadaanikii suuchikagaa vaadadam kuudaa ardham kaani vishayame.
endukante mana devullakee, nallarangukee sambandham undi. nallanayya gurinchi pratyekamgaa cheppakkarledu. "nallani vaadu.. padma nayanammula vaadu.." antuu boldanni varnanalu. halahalam mingaaka shivudi kantham nallagaa maarindantaaru. ilaa cheppukuntu velte boldanni udaaharanalu dorukutaayi. mottam meeda nalupu mari anta teesi paareyaalsina rangemi kaadu. kadantara??
veeriche post cheyyabadindi murali vadda 8:52 PM 36 commentlu:
guruvaram, mee 06, 2010
pachani konaseemalo godari odduna oo andamaina palleturu. oori nadibodduna teevigaa nilabadda divaanam. aa divaanamlo illaalu satyavatamma gaaru. aavida ekaika koduku kittappaki puttedu anarogyam. atanu mondivaadu, moorkhudu. ataniki unna oke okka balaheenata tana snehitudu kaalidaasu. kittappa, kaalidaasu okarikosam marokaru yem cheyadaanikainaa siddhame. satyavatammagaari bandhuvula ammai jyoti, tandrini kolpoi tallitho kalisi divaanam panchana cherindi. satyavatamma teesukunna oka nirnayam kittappa, kaalidaasu, jyotila jeevitaalani elanti malupu tippindannade krantikumar darsakatvamlo vachina 'sarigamalu' sinima katha.
malayaalamlo vijayavantamaina 'sargam' sinimaki telugu remake ayina ee sinimaki pramukha darsakudu kee. raghavendra raavu, nirmaata si. ashwani dath lu samarpakulugaa vyavaharinchaaru. oollo sangeetam paataalu cheppukune vishwanaatham meshtari (jee.vi. somayajulu) koduku kaalidaasu (vineet). peruki viswanaathamgaari abbaina kaalidaasu bhojanam, basa antaa divaanamlone. talli laeni kaalidaasuni kannatallila aadaristundi satyavatamma (bhaarati). ika kittappakaite (malayaala natudu manoz kee.jayan) kaalidaasu sonta tammude. chaduvu vantabattani kittappa oorimeeda baladur tirugutunte, athani vente untuu sigaretlu, killeelu andistuu atanu moorcha vachi padipoyinappudalla chetilo taalaalagutti unchi rakshistuu untaadu kaalidaasu.
divaanam aadaranato jeevitam gaduputunna jyoti (oo dwandaardhapu dailagula haasya chitramtho 'rambha' gaa telugu teraki parichayamaina vijayavadammayi vijayalakshmi) vishwanaatham gaari daggara sangeetam nerchukuntu, kittappani dveshistuu, kaalidaasuni moogagaa aaraadhistuu untundi. vayasutho pate anaarogyamuu, monditanamuu moorkhatvamuu kuudaa perugutaayi kittappaki. chaduvu sandhyalu lekunda koduku chedipotunnadanna baadha vishwanaatham gaaridi. sangeetam neerchukuntaananna kaalidaasuni chaduvu meeda drushti pettamantaadaayana. jyoti tanani helana cheyadamtho avamana padda kaalidaasu kevalam aarunelallo saastriiya sangeetam kshunnamgaa neerchukuni kacherilichhe sthaayiki edigipotadu.
kaalidaasu-jyoti la prema paakaana padutundi. maro pakka kittappa aarogyam ksheenistuu undadamtho, ataniki pelli cheyadame saraina chikitsa ani cheppestaadu aayurveda vaidyudu (atidhi paatralo allu ramalingayya). kittappa sangati telisina e pilla atanni pelli chesukodani telusu satyavatammaki. anduke dikku laeni jyotini kodukkichi pelli cheyalani anukuntundi. koduku 'lanti' kaalidaasuni aame ela addu tolaginchukundi? anantara parinaamaalu emiti? annadi migilina katha. peruki taggattugaane chakkani sangeetam undi ee cinemalo.
bombe ravi sangeeta darsakatvam vahinchina ee cinemaaloni 'swara raaga gangaa pravahame' anna paata oka aanimutyam. jesudas gontulo vinipinche aarti ee paatani mallee mallee vinalanipinchela chestundi. "mattinti raaye manikyamaipoye sangeeda ratnaakaraana" ane pankti uchchaanalalo kinchit shraddha teesukunte bagundedi kada anipistundi. jesudas maropata 'krishna kripa saagaram..' kuudaa mallee mallee vine paata. chitra paadina 'sarigamalapavaya..' vintunte paata hindi paatala baaneelu gurtostaayi. baalu-chitra la 'godavari payyeda..' yugala geetam chitrikaranatho paatu, madhyalo vache humming kuudaa bhalegaa untundi. 'sangeetame..' saastriiya baanii. padahaarella kritam vidudalaina ee cinemalo paatalu ippatikee sangeeta priyula illalo vinipistuunee untaayi.
malayaalamlo vijayavantamgaa pradarsitamaina ee sinima telugulo anta baga aadakapodaaniki kaaranam 'nativity' lopinchadame anipistundi. appatike 'seetaaraamayyagaari manavaraalu' lanti acha telugu cinimaalu ichina krantikumar, malayaala cinimani teniginchadamlo tadabaddarane bhavana kalugaka maanadu. flash byak neration thoo saage kathanam, anaarogyamtho unna satyavatammani chudadaniki sangeeta vidvaamsudu kaalidaasu kaarulo raavadamtho modalavutundi. vineet natanalo tadabaatlu, javi somayajulu paatraki balam lopinchadam, appativarakuu kooniraagam kuudaa teeyani kaalidaasu kevalam aarunelallo saastriiya sangeeta kachereelu ivvadam lanti lopalani savarinchukunte chala chakkani sinima ayyi undedi. manoz kee jayan baga natinchinappatikii athani paatra teerutennullo lopalu kokollalu.
aascharya karamaina vishayam emitante rambha ee sinima rendo sagamlo chakkani natanani pradarsinchadam. intati avakaasam aa tarvaata e cinemaaloonuu ee ammayiki dorakaledane cheppali. malayaala maatrukalo tanu natinchina paatre kaavadam eemeki kalisochina amsam. script, nativity, nateenatula natana loo lopalu unnappatikii kevalam paatala kosam (naakaithe lokeshanla kosam kuudaa) chudalanipinche sinima ee 'sarigamalu.'